ສະພາບການ ດ້ານສິດທິມະນຸດ ຢູ່ຈີນ ຍັງສືບຕໍ່ ຊຸດໂຊມລົງ
ເຈົ້າໜ້າທີ່ອະວຸໂສ ກະຊວງການຕ່າງປະເທດ ສຫລ ກ່າວວ່າ ສະພາບການດ້ານສິດທິມະນຸດ ຢູ່ຈີນ ຍັງສືບຕໍ່ຊຸດໂຊມລົງ ແລະ ການກົດຂີ່ຕໍ່ຊົນກຸ່ມນ້ອຍ ກໍມີເພີ້ມຂຶ້ນ.
ເຈົ້າໜ້າທີ່ອະວຸໂສທ່ານນຶ່ງຂອງກະຊວງການຕ່າງປະເທດສະຫະ ລັດກ່າວວ່າ ສະພາບການດ້ານສິດທິມະນຸດໃນຈີນພວມຊຸດໂຊມ ລົງ ໂດຍກ່າວຫາປັກກິ່ງວ່າ ຮາວີລົບກວນຄອບຄົວຂອງພວກນັກ ເຄື່ອນໄຫວກົດຂີ່ພວກຊົນກຸ່ມນ້ອຍ ແລະພວກທີ່ນັບຖືສາສະໜາ ກຸ່ມນ້ອຍ ທ່ານນາງ Uzra Zeya ຮັກສາການລັດຖະມົນຕີຊ່ອຍວ່າການ ກະຊວງການຕ່າງປະເທດສະຫະລັດ ຮັບຜິດຊອບໃນເລື່ອງປະ ຊາທິປະໄຕ ສິດທິມະນຸດ ແລະ ແຮງງານ ກ່າວຕໍ່ພວກນັກຂ່າວ ໃນວັນສຸກມື້ນີ້ວ່າ ການເຈລະຈາຮອບລ່າສຸດ ກັບພວກເຈົ້າໜ້າ ທີ່ຈີນກ່ຽວກັບເລື່ອງສິດທິມະນຸດ ໃນມື້ວັນອັງຄານ ແລະວັນພຸດ ຜ່ານມານີ້ບໍ່ໄດ້ບັນລຸຜົນຕາມທີ່ສະຫະລັດຄາດໝາຍເອົາໄວ້ ທ່ານນາງ Zeya ກ່າວໃນການຖະແຫຼງຂ່າວ ທີ່ກຸງປັກກິ່ງວ່າ ຈີນໄດ້ຮາວີລົບກວນເພີ້ມຂຶ້ນ ແລະແນເປົ້າໝາຍ ໃສ່ສະມາຊິກໃນຄອບຄົວ ພ້ອມໆກັບ ເພື່ອນຮ່ວມງານ ຂອງພວກນັກ ເຄື່ອນໄຫວ ຕະຫຼອດທັງນະໂຍບາຍຕໍ່ພວກຊົນກຸ່ມນ້ອຍໃນເຂດທິເບດແລະເຂດພວກມຸສ ລິມວີເກີ້ ໄດ້ມີການກົດຂີ່ເພີ້ມຂຶ້ນ ທ່ານນາງເວົ້າວ່າ ການຍົກເອົາເລື່ອງສິດທິມະນຸດ ຂຶ້ນມາໂອ້ລົມກັບຈີນ ແມ່ນເປັນເລື່ອງທີ່ ຍຸ່ງຍາກຫຼາຍ ແຕ່ກໍຍັງຈະສືບຕໍ່ ເປັນພາກສ່ວນອັນສຳຄັນ ໃນນະໂຍບາຍຂອງສະຫະລັດ